Les estacions d'esquí catalanes ja han inaugurat la temporada fa uns quants dies, i els més afortunats podran gaudir-les a ple rendiment durant aquests dies de vacances nadalenques.
Et donem tota la informació que necessites per aprofitar al màxim l'estació blanca.
Practicar l'esquí és car, però per als amants de l'esport blanc la sensació de baixar un pendent nevat a tota velocitat no té preu.
Malgrat el cost del material o dels forfets l'esquí és un esport molt popular a Catalunya ja que l'oferta d'activitats de muntanya (l'esquí i totes les variants d'esports de neu) que es poden practicar a les estacions tenen un pes molt important en el sector del turisme.
Les estacions inverteixen cada any en la millora de les seves instal·lacions, però la presència de la neu és determinant.
A Catalunya, el 45% de les pistes d'esquí ja disposen d'un sistema de producció de neu artificial per evitar dependre dels capricis de la meteorologia.
I és que, tot i que cada any la neu arribat més d'hora o més tard, les previsions climàtiques indiquen que en els pròxims anys, les pistes d'esquí viables amb neu natural al món es reduiran al 75% de les actuals.
L'esquí alpí (o esquí de pista) és la modalitat reina de l'esport d'hivern.
Consisteix a lliscar per la muntanya a la velocitat que la nostra tècnica i coneixements ens permetin; l'esquí nòrdic (o esquí de fons) en canvi, requereix un lliscament sense pendents, per la qual cosa la preparació física hi juga un paper important.
Per norma general es practica en pistes curtes i amb senyalització de balisament.
Però esquiar no consisteix només a lliscar per un pendent cobert de neu amb uns esquís llargs i estrets subjectes als peus ajudat d'un parell de bastons.
Hi ha altres varietats com l'esquí de muntanya, el telemarc, el càrving, el 'freestyle' o el surf de neu entre altres modalitats.
Els practicants més experimentats hi van pel seu compte, mentre que les estacions multipliquen l'oferta per atraure tots els públics i es converteixen en veritables parcs de lleure nevats amb activitats com excursions amb raquetes de neu o trineus, travesses amb motos de neu o quads o construcció d'iglús.
Pots triar l'estil que millor s'adapti a tu en funció del nivell d'adrenalina que cerquis.
Esquiar requereix un entrenament específic i no s'hauria d'intentar baixar per un pendent nevat si no s'ha fet un curs d'esquí o s'ha après a girar i frenar amb seguretat.
Si no és aquest el cas, la trajectòria i la velocitat poden esdevenir incontrolables, reduïdes només per objectes estàtics, com ara els arbres.
Pots contractar les teves lliçons un cop arribis a l'estació.
Les escoles d'esquí acostumen a tenir prou monitors, però sempre pots reservar anticipadament les classes particulars o en grup.
El primer dia ja et posaràs els esquís i aniràs a les pistes fàcils on t'ensenyaran a frenar i a girar.
Portar molts anys practicant l'esquí no vol dir ser un bon esquiador.
A totes les estacions hi ha professionals que et poden ensenyar a millorar la tècnica, a fer els viratges, a conduir els esquís o a aplicar diferents ritmes segons el tipus de neu.
A les estacions conviuen esquiadors experimentats amb principiants, nens, espectadors, gent que camina, que descansa etc. i és important mantenir una conducta correcta per evitar que la pràctica esportiva no sigui perillosa per a un mateix ni per a la resta d'usuaris.
Les mesures bàsiques de seguretat inclouen dur el casc, aplicar-se protecció solar a les zones del cos descobertes (no oblideu nas i orelles!), mantenir els peus calents i alimentar-se correctament per compensar l'esforç físic.
També és important mirar la previsió del temps abans de pujar a pistes.
Per aprofitar el cap de setmana val la pena allotjar-se a prop de les pistes.
Les estacions disposen d'una àmplia i variada oferta hotelera, però a més a més, la Xanascat (Xarxa Nacional d'Albergs Socials de Catalunya) proposa temptadores ofertes al Pirineu.
El programa 'ESC...apa't a la neu!' t'ofereix múltiples opcions per per practicar l'esquí, el surf de neu, els trineus amb gossos o moltes activitats més.
Podràs triar entre el 'Pack clàssic' (dos dies de forfet i una nit d'alberg) i el 'Pack alternatiu'.
En aquest cas, pots organitzar un grup i sol·licitar el que més us interessi en la modalitat 'ESC neu a la carta' Per últim, si el que t'interessa són activitats de neu per l'escola, no et perdis el programa "Escola de neu".
Un dia a la neu pot sortir car.
Els forfets son només una petita part de les despeses de la jornada i pensa que hi hauràs d'afegir:
Per esquiar no n'hi ha prou amb una muntanya nevada.
Cal un equipament específic que inclou, com a mínim:
A més, encara que sembli obvi, acostuma a fer fred i la neu està humida, de manera que cal anar ben abrigat amb:
Cada modalitat d'esquí té les seves característiques i un material específic.
Si ets un esquiador novell no cal que compris res la primera vegada que puges a les pistes.
Totes les estacions ofereixen material i equipament de lloguer de qualitat.
Forfet vàlid durant la temporada d'esquí a les estacions de Vall de Núria, Espot i Port Ainé, Vallter 2000 i La Molina.
Tria la modalitat de forfet que s'adapti millor a les teves necessitats i gaudeix de la neu!
Les innovacions tecnològiques han permès l'existència d'esquís més resistents que ja no es trenquen tant i que no cal renovar constantment.
Les botigues especialitzades en material de muntanya solen disposar d'estocs de temporades passades a bon preu.
Una alternativa són els mercats d'ocasió de la neu que es programen dins les fires de muntanya o els salons especialitzats com ara la XXV Pirineu Esport i Natura a Bellver de Cerdanya, la Fira de la Muntanya Vic-Colsacabra o Firaski i mercat de 2a mà d'esquí, muntanya i escalada a la Pobla de Segur.
A més, el Carnet Jove ofereix descomptes en material esportiu a gran quantitat d'establiments a Catalunya.
Busca els de la teva ciutat amb el paràmetre de cerca "material esportiu".
No deixis que el mal temps espatlli els teus plans a la neu.
Informa't de la previsió metereològica abans de marxar.
Propostes per conèixer els Pirineus durant tot l'any.
La web del popular programa d'esports d'hivern